Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 1 Pv 16/13/1101	Bratislava I, 16.4.2013
EEČ : 2-8-78-2013

U Z N E S E N I E

Trestná vec:	obvinená XXXXX  
Prečin:	

Rozhodol: 	prokurátorka Okresnej prokuratúry Bratislava I
Podľa § 216 odsek 1 Trestného poriadku podmienečne zastavujem trestné stíhanie obvinenej:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
umožnila svojmu synovi Nicolasovi Struhárovi, narodenému XXXXX, trvale bývajúcemu v XXXXX na XXXXX ulici číslo XXXXX, súčasne bývajúcemu v XXXXX na XXXXX ulici číslo XXXXX viesť záhaľčivý spôsob života tým, že mu riadne nezabezpečila povinnú školskú dochádzku a to aj napriek upozorneniu Základnej školy na XXXXX ulici číslo XXXXX v XXXXX, ktorú jej syn XXXXX navštevuje, pričom od začiatku školského roka, t.j. od 04.09.2012 do 16.11.2012 mal 283 zameškaných vyučovacích hodín v školskej dochádzke, z toho 0 ospravedlnených vyučovacích hodín a 283 neospravedlnených vyučovacích hodín, teda z nedbanlivosti vydala svojho  syna mladšieho ako 18 rokov nebezpečenstvu spustnutia tým, že mu umožnila viesť záhaľčivý spôsob života. 

Podľa §216 odsek 2 Trestného poriadku je určená obvinenej skúšobná doba v trvaní 16 mesiacov.
Z priloženého spisového materiálu nevyplýva potreba uložiť obvinenej v skúšobnej dobe obmedzenia v zmysle ustanovenia odseku 4 § 216 Trestného poriadku.
Odôvodnenie:

Vyšetrovateľka Odboru kriminálnej polície Okresného riaditeľstva Policajného zboru v Bratislave I uznesením číslo konania ORP-1667/1-OVK-B1-2012 Na z 31. decembra 2012 podľa § 199 odsek 1 Trestného poriadku začala trestné stíhanie za prečin ohrozovania mravnej výchovy mládeže podľa § 211 odsek 1 písmeno b), odsek 3 písmeno a) Trestného zákona s poukazom na ustanovenie § 138 písmeno b) Trestného zákona   a  následne uznesením číslo konania ORP-1667/1-OVK-B1-2012Na  z  21. januára 2013 podľa § 206 odsek 1 Trestného poriadku vzniesla obvinenie XXXXX za prečin ohrozovania mravnej výchovy mládeže podľa § 211 odsek 1 písmeno b), odsek 3 písmeno a) Trestného zákona s poukazom na ustanovenie § 138 písmeno b) Trestného zákona, ako je uvedené vo výrokovej časti predmetného uznesenia.

	Obvinená XXXXX vrámci preštudovania vyšetrovacieho spisu  výslovne súhlasila s podmienečným zastavením trestného stíhania, dala výslovný súhlas na uplatnenie ustanovenia § 216 Trestného poriadku. Preskúmaním predloženého spisového materiálu som zistila, že na takýto postup sú splnené všetky zákonné podmienky.

Pri  prečine ohrozovania mravnej výchovy mládeže podľa § 211 odsek 3 Trestného zákona  zákonodarca stanovil hornú hranicu trestu odňatia slobody na päť rokov.  Obvinená sa ku skutku, ktorý   jej  je  kladený za vinu, priznala a svoje konanie oľutovala. Jej konaním nevznikla žiadna priama škoda.
 
Obvinená XXXXX doposiaľ nebola súdne trestaná a ani prejednávaná pre priestupok.

S prihliadnutím na osobu obvinenej, jej doterajší život a na okolnosti prípadu, možno považovať takéto rozhodnutie za dostačujúce. Skúšobná doba podmienečného zastavenia trestného stíhania bola stanovená na 16 (šestnásť) mesiacov. Po jej uplynutí bude skúmané, či obvinená v jej priebehu viedla riadny život, a ak áno, bude konštatované, že sa osvedčila. V opačnom prípade bude v trestnom stíhaní pokračované. Skúšobná doba podmienečného zastavenia trestného stíhania začne plynúť právoplatnosťou tohto rozhodnutia.

S poukazom na všetky vyššie uvedené skutočnosti som, využijúc oprávnenie dané mi ustanovením § 216 odsek 1 Trestného poriadku, rozhodla tak, ako je uvedené vo výrokovej časti tohto uznesenia a trestné stíhanie vedené proti obvinenej XXXXX som podmienečne zastavila.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Hana Štaffenová
prokurátorka